Source: https://www.najpravo.sk/clanky/okresny-sud-dunajska-streda-napadol-na-ustavnom-sude-61b-ods-3-exekucneho-poriadku.html
Timestamp: 2019-03-20 07:48:58+00:00
Document Index: 10164452

Matched Legal Cases: ['súd ', '§ 61', 'súd ', 'súd ', '§ 61', '§ 243', '§ 61', '§ 243', 'súd ', '§ 159', '§ 110', '§ 121', 'súd ', '§ 61', 'súd ', '§ 243', '§ 61', '§ 61', '§ 110']

Okresný súd Dunajská Streda napadol na Ústavnom súde § 61b ods. 3 Exekučného poriadku | Články | Najprávo.sk - najlepší právny poradca
19.4. 2016, 18:48 | najpravo.sk
Okresný súd Dunajská Streda (sudca Michal Novotný) podal na Ústavný súd návrh na vyslovenie nesúladu niektorých ustanovení Exekučného poriadku s Ústavou SR. Problematickými sa mu javí ustanovenie § 61b ods. 3 a § 243c ods. 1 Exekučného poriadku.
Napadnuté ustanovenia (tmavým je vyznačená napadnutá časť):
§ 61b ods. 3 Exekučného poriadku
§ 243c ods. 1 Exekučného poriadku
Právne normy nie sú vnútorne zladené
Okresný súd konštatuje, že v právnom poriadku Slovenskej republiky sú účinky právoplatného súdneho rozhodnutia upravené jednak v procesných normách (§ 159 Občianskeho súdneho poriadku), jednak v hmotnoprávnych normách. Ustanovenie § 110 ods. 1 Občianskeho zákonníka výslovne ustanovuje, že ak bolo právo priznané rozhodnutím súdu, premlčuje sa za desať rokov odo dňa, kedy sa podľa rozhodnutia malo plniť. Toto ustanovenie tak posilňuje nárok veriteľa priznaný právoplatným rozhodnutím a dáva mu istotu, že počas 10 rokov sa jeho nárok neoslabí. Tieto účinky sa týkajú celého nároku v tom rozsahu, v akom bol priznaný rozhodnutím, teda aj nároku na príslušenstvo (úroky, úroky z omeškania a náklady, § 121 ods. 3 Obč. zák.).
Elementárnym dôvodom exekúcie nie je „kratochvíľa“ veriteľa
Predkladajúci súd po oboznámení sa s dôvodovou správou konštatoval, že z obsahu dôvodovej správy je zrejmé, že úprava sledovaná v § 61b ods. 3 Ex. por. úplne ignoruje, že elementárnym dôvodom exekúcie nie je akási „kratochvíľa“ veriteľa, ale skutočnosť, že dlžník nesplnil to, na čo bol podľa práva povinný a čo bolo veriteľovi priznané súdnym rozhodnutím. Tomu napokon slúži aj príslušenstvo v podobe úrokov z omeškania a nákladov spojených s uplatnením - primárnym dôvodom jeho vymáhania nie je žiadna špekulácia veriteľa, ale to, že dlžník nesplnil svoj záväzok voči veriteľovi. V takom prípade podanie návrhu na vykonanie exekúcie pokojne aj po deviatich a pol roku nie je žiadnou špekuláciou veriteľa, ale naopak, výrazom jeho ústavne chráneného vlastníckeho práva v podobe judikovaného nároku. Dlžník predsa kedykoľvek môže odvrátiť exekúciu tým, že bude konať podľa práva, teda že svoj záväzok splní. Podľa názoru súdu z obsahu dôvodovej správy naopak vyplýva, že navrhovaná úprava je cieľom sama pre seba, teda jej jediným cieľom je zbaviť veriteľov (časti) ich právoplatne judikovaných pohľadávok teda zbaviť ich ochrany ich vlastníckeho práva, navyše potvrdeného právoplatným súdnym rozhodnutím.
Spätné odňatie právnych účinkov niektorým exekučným titulom
Predkladajúci súd tiež napáda ustanovenie § 243c ods. 1 EP a tvrdí, že toto ustanovenie nariaďuje použitie novelizovaného § 61b ods. 3 Ex. por. v konaniach začatých po 31. máji 2014. Obsahom § 61b ods. 3 Ex. por. však nie je procesnoprávna norma upravujúca procesný postup v exekučnom konaní, ale doplnenie jednej z podmienok vykonateľnosti exekučného titulu v exekúcii. Jej okamžité použitie na všetky exekučné konania začaté po 31. máji 2014 ignoruje práve tento aspekt. Až do 31. mája 2014 totiž veriteľ exekučného titulu nemal žiaden dôvod ponáhľať sa s návrhom na vykonanie exekúcie, keďže mohol vychádzať zo všeobecných premlčacích lehôt a účinkov právoplatného rozhodnutia v zmysle § 110 ods. 1 Obč. zák. Od 1. júna 2014 však všetci veritelia, ktorí by síce stíhali túto všeobecnú lehotu, avšak ich exekučné tituly sa stali vykonateľnými pred 1. júnom 2011, stratili možnosť vymáhať ich exekúciou.
Poziadat informáciu
Dobry den Chcel by som sa opítat ze co mám robyt ked isiel som sa jednu kamarata zobrat uver ako rucitel a teraz uz neplati viac ako rokov ja platim mesacne mam mniake sancu aby on platil mesacne mne stací ked vedely sme prerobyt zmluvu aby ja uz nemal som tam ako rucitel Dakujem pekne za informáciu. S pozdravam: Bálint Nagy
Bálint | 20.12.2018 11:21